CHAYO ผนึก KKP บริหารหนี้กว่า 4 พันล้าน
CHAYO ร่วมลงนามสัญญาโอนสิทธิเรียกร้องกับ KKP บริหารจัดการหนี้ ด้อยคุณภาพประเภทเช่าซื้อรถยนต์และหนี้ประเภทอื่นๆ มูลหนี้รวมกว่า 4,000 ล้านบาท เสริมความแข็งแกร่งของพอร์ตหนี้ชโย
CHAYO ร่วมลงนามสัญญาโอนสิทธิเรียกร้องกับ KKP บริหารจัดการหนี้ ด้อยคุณภาพประเภทเช่าซื้อรถยนต์และหนี้ประเภทอื่นๆ มูลหนี้รวมกว่า 4,000 ล้านบาท เสริมความแข็งแกร่งของพอร์ตหนี้ชโย
16 ธ.ค. 2565

นายสุขสันต์ ยศะสินธุ์ ประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO ผู้เชี่ยวชาญในธุรกิจการลงทุนและบริหารสินทรัพย์ด้อยคุณภาพ ธุรกิจให้บริการเจรจาติดตามทวงถาม และเร่งรัดหนี้ รวมทั้งธุรกิจศูนย์บริการข้อมูลลูกค้า พร้อมด้วย นายสมเกียรติ จอมปรัชญา รองกรรมการผู้จัดการใหญ่ และประธานสายวิเคราะห์และพัฒนาคุณภาพสินเชื่อรายย่อย ธนาคารเกียรตินาคินภัทร จำกัด (มหาชน) หรือ KKP ร่วมถ่ายภาพเป็นที่ระลึกภายหลังการลงนามเซ็นสัญญาซื้อหนี้ด้อยคุณภาพประเภทเช่าซื้อรถยนต์และหนี้ประเภทอื่นๆ มูลหนี้รวมกว่า 4,000 ล้านบาท เสริมความแข็งแกร่งของพอร์ตหนี้ CHAYO
ทั้งนี้ มีคณะผู้บริหารระดับสูงจากทั้งสองบริษัทฯ ร่วมเป็นสักขีพยาน งานดังกล่าวจัดขึ้น ณ ธนาคารเกียรตินาคินภัทร อาคารเคเคพี ทาวเวอร์  โดย CHAYO ยังคงเดินหน้าบริหารหนี้ ด้วยการให้บริการที่ดีต่อลูกค้า ช่วยเหลือลูกหนี้ให้มีอิสรภาพทางการเงิน และเพื่อให้เศรษฐกิจสามารถขับเคลื่อนต่อไปอย่างมั่นคงแข็งแรง โดยมั่นใจว่าปีนี้จะสามารถซื้อหนี้ได้ตามเป้าหมาย และรายได้ในปีนี้โตไม่ต่ำกว่าร้อยละ 25 ตามเป้าหมายที่วางไว้อย่างแน่นอน